POKLICNA MATURA 2007

PREDMETNI IZPITNI KATALOG ZA

STORITEV 

(četrti predmet poklicne mature)

Predmetni izpitni katalog je določil Strokovni svet RS za poklicno in strokovno izobraževanje na 75. seji 16.6.2004 in se uporablja v naslednjih izpitnih rokih in programih.

Izpitni roki
2007	spomladanski 	jesenski 	
2008	zimski  		

Programi
Ime programa: 	Vrsta programa:	
LABORATORIJSKI TEHNIK	SREDNJE STROKOVNO IZOBRAŽEVANJE	

Podatki o sprejemu navedenih programov so objavljeni v maturitetnem katalogu za poklicno maturo 2007.

VSEBINA

1	Naziv četrtega predmeta:
2	Izpitni cilji:
3	Znanja
4	Načini in oblike izpeljave izpita
5	Ocenjevanje
5.1	Načini in oblike ocenjevanja
5.2	Merila ocenjevanja
5.3	Predlog pretvorbe točk v oceno
6	Primeri
6.1	Primer storitve
6.2	Primer ocenjevanja
6.3	Primer storitve
6.4	Primer ocenjevanja
6.5	Primer storitve
6.6	Primer ocenjevanja
7	Prilagoditve za kandidate s posebnimi potrebami

1	
Naziv četrtega predmeta:
Storitev 

2	Izpitni cilji: 

Na izpitu poklicne mature kandidat dokaže, da:
•	zna povezovati strokovnoteoretična in praktična znanja, 
•	zna izbrati ustrezen tehnološki postopek za opravljanje storitve, 
•	zna uporabljati ustrezne merilne in kontrolne postopke, 
•	zna samostojno, natančno in odgovorno opravljati storitev, 
•	pozna postopke predanalitske priprave: priprava vzorca, priprava reagentov, pipetiranje, mešanje, inkubacija, 
•	pozna princip spektrometričnih meritev in vzroke napak pri meritvah,
•	obvlada spretnost dela s spektrometri (fotometri): nastavitev instrumenta (valovna dolžina, širina reže), umerjanje instrumenta in meritev, 
•	zna določati koncentracijo (aktivnost) preiskovane snovi in vrednotiti rezultat, 
•	zna izdelati umeritvene krivulje in odčitati koncentracije vzorca iz le-te, 
•	je sposobnost ločevanja med kvalitativnimi, polkvantitativnimi in kvantitativnimi analizami, 
•	pozna osnovne statistične metode, 
•	pozna vzroke, ki vplivajo na zanesljivost (pravilnost in ponovljivost) rezultata, 
•	zna razlikovati med krvnimi celicami,
•	razume osnovne teste transfuziologije in jih zna izvesti, 
•	zna mikroskopirati in vrednotiti rezultat, 
•	obvlada spretnost priprave mikrobioloških in hematoloških razmazov, 
•	zna oceniti kvaliteto mikrobioloških in hematoloških razmazov,
•	pozna postopke barvanja mikrobioloških in hematoloških preparatov, 
•	pozna postopke določanja številčne koncentracije krvnih celic, 
•	pozna način aseptičnega dela in zna delati aseptično,
•	zna pripraviti gojišče,
•	pozna metode zasejevanja, inkubiranja in odčitavanja gojišč  pri različnih mikrobioloških preiskavah, 
•	pozna imunološke teste, 
•	zna upoštevati predpise s področja varstva pri delu in varstva okolja, 
•	zna racionalno rabiti energijo, materiale in čas.

3	Znanja
KLINIČNA KEMIJA IN BIOKEMIJA
STORITEV	OPIS IN DIMENZIJE	TEHNOLOŠKE ZAHTEVE
(dovoljeni pripomočki)	
	   Kandidat:		
•	KVALITATIVNE BIOKEMIJSKE ANALIZE	•	pozna načela dokaznih reakcij za sestavine v urinu,
•	loči med načeli klasično kemijskih reakcij in reakcij na testnih trakovih, 
•	razume pojem specifičnosti reakcije, 
•	pozna možnosti kužnosti vzorca in upošteva navodila za varno delo, skrbi za lastno zaščito (zaščitna halja, rokavice, umivanje rok po končanem delu), 
•	zna pripraviti delovni prostor, 
•	zna pripraviti ustrezne reagente, 
•	zna pravilno označiti epruvete, 
•	obvlada tehniko pipetiranja, 
•	zna kritično oceniti rezultate reakcij in pravilno izpolniti formular, 
•	zna pravilno uporabiti aparat za vrednotenje rezultatov na testnih trakovih, 
•	poskrbi, da se ostanki bioloških vzorcev po opravljenih analizah zavržejo na strokovno in ekološko sprejemljiv način. 	•	naprave in pripomočki skladno z izpitnim gradivom. 
	
KVANTITATIVNE BIOKEMIJSKE ANALIZE	•	loči med kvalitativnimi in kvantitativnimi metodami, 
•	pozna načela diagnostičnih testov za določanje koncentracije sestavin seruma in urina, 
•	pozna možnosti kužnosti vzorca in upošteva navodila za varno delo, 
•	skrbi za lastno zaščito (zaščitna halja, rokavice, umivanje rok po končanem delu), 
•	zna pripraviti delovni prostor, 
•	zna ustrezno označiti epruvete,
•	zna po navodilih pripraviti delovni reagent,
•	pozna tehnike pipetiranja z avtomatskimi pipetami, 
•	zna pripraviti različne razredčitve standardnih raztopin, 
•	je pozoren na pogoje in čas inkubacije, 
•	zna uporabljati fotometer in spektrometer (izbere pravilno valovno dolžino oziroma filter, pravilno uporablja kivete, pravilno umerja aparat in izvaja meritve),
•	pozna Beer-Lambertov zakon in zna izračunati koncentracijo želene snovi v vzorcu,
•	ve, da mora v primeru previsoke koncentracije neznane snovi v vzorcu glede na koncentracijo standardne raztopine vzorec ustrezno razredčiti in razredčitev upoštevati pri izračunu koncentracije, 
•	zna kritično oceniti rezultate analiz in pravilno izpolniti formular, 
•	pozna kinetično metodo za določanje encimskih aktivnosti, 
•	zna izračunati encimske aktivnosti, 
•	zna izračunati srednjo vrednost dobljenih rezultatov več paralelk istega vzorca,

•	zna izračunati standardni odmik in oceniti natančnost
   metode, 
•	zna izračunati relativno napako dobljenega rezultata, 
•	zna poiskati napake pri svojem delu in predlaga ukrepe za njihovo odstranitev, 
•	poskrbi, da se ostanki bioloških vzorcev po opravljenih analizah zavržejo na strokovno in ekološko sprejemljiv način,
•	zna izračunati razredčitev,
•	ve, kaj je faktor in ga zna uporabljati. 	•	naprave in pripomočki skladno z izpitnim gradivom, 
•	tehnični kalkulator.

•	naprave in pripomočki skladno z izpitnim gradivom, 
•	tehnični kalkulator.

	

HEMATOLOGIJA

  STORITEV	OPIS IN DIMENZIJE	TEHNOLOŠKE ZAHTEVE
(dovoljeni pripomočki)	
	   Kandidat:		
DIFERENCIRANJE	•	zna kvalitativno in kvantitativno obdelati obarvani patološki krvni razmaz, 
•	pozna postopek diferenciranja, 
•	zna pravilno uporabljati mikroskop pri imerzijski povečavi, 
•	ve, v katerem delu razmaza je potrebno šteti celice, 
•	zna izraziti rezultat v delih enote in ga tolmačiti, 
•	pozna orientacijske referenčne vrednosti diferencialne krvne slike. 	•	naprave in pripomočki skladno z izpitnim gradivom, 
•	tehnični kalkulator.
	
DOLOČANJE ŠTEVILČNE KONCENTRACIJE ERITROCITOV V KOMORICI	•	zna poskrbeti za lastno zaščito (zaščitna halja, rokavice, aseptično delo, umivanje rok po končanem delu), 
•	pozna postopek določanja številčne koncentracije
 eritrocitov v komorici, 
•	zna pravilno uporabljati mikroskop pri mali povečavi, 
•	zna pravilno in natančno pipetirati kri in reagent, 
•	zna pravilno napolniti komorico, 
•	zna izračunati številčno koncentracijo eritrocitov iz preštetih eritrocitov, 
•	zna analizirati vzroke možnih napak,
•	pozna orientacijske referenčne vrednosti za številčno koncentracijo eritrocitov. 	•	naprave in pripomočki skladno z izpitnim gradivom, 
•	tehnični kalkulator.	
DOLOČANJE ŠTEVILČNE KONCENTRACIJE LEVKOCITOV V KOMORICI	•	zna poskrbeti za lastno zaščito (zaščitna halja, rokavice, aseptično delo, umivanje rok po končanem delu), 
•	pozna postopek določanja številčne koncentracije levkocitov v komortici,
•	zna pravilno uporabljati mikroskop pri mali povečavi, 
•	zna pravilno in natančno pipetirati kri in reagent, 
•	zna pravilno napolniti komorico, 
•	zna izračunati številčno koncentracijo levkocitov iz preštetih levkocitov, 
•	zna analizirati vzroke možnih napak,
•	pozna orientacijske referenčne vrednosti za številčno koncentracijo levkocitov.
	•	naprave in pripomočki skladno z izpitnim gradivom, 
•	tehnični kalkulator.
	
PRIPRAVA KRVNIH RAZMAZOV 	•	zna poskrbeti za lastno zaščito (zaščitna halja, rokavice, aseptično delo, umivanje rok po končanem delu), 
•	zna pripraviti delovni prostor in pravilno uporabljati delovne pripomočke, 
•	zna narediti idealni krvni razmaz,
•	pozna ostale tehnike izdelave razmaza,
•	ve, kdaj bo krvi razmaz pregost, predolg ali stopničast,
•	zna oceniti krvni razmaz.	•	naprave in pripomočki skladno z izpitnim gradivom. 
	
BARVANJE KRVNIH RAZMAZOV PO PAPPENHEIMU	•	zna poskrbeti za lastno zaščito (zaščitna halja, rokavice, aseptično delo, umivanje rok po končanem delu), 
•	zna pripraviti delovni prostor in delovne reagente za barvanje krvnih razmazov po Pappenheimu, 
•	zna barvati razmaze po Pappenheimu, 
•	zna oceniti kvaliteto obarvanih krvnih razmazov.	•	naprave in pripomočki skladno z izpitnim gradivom,
•	tehnični kalkulator.	
PREPOZNAVANJE KRVNIH CELIC POD MIKROSKOPOM	•	prepozna krvne celice pod imerzijsko povečavo mikroskopa,
•	prepozna morfološko spremenjene celice, 
•	zna pravilno uporabljati mikroskop, 
•	pozna terminologijo v hematologiji, 
•	zna pravilno tolmačiti morfološke spremembe v krvi. 	•	naprave in pripomočki skladno z izpitnim gradivom.
	
DOLOČANJE KRVNE SKUPINE SISTEMA ABO V EPRUVETI	•	pozna načelo določanja krvnih skupin,
•	ve, kje so prisotni naravni antigeni in ustrezna protitelesa ABO sistema,
•	zna izvesti test določanja ABO v epruveti in ga interpretirati, 
•	zna poskrbeti za lastno zaščito (zaščitna halja, rokavice, aseptično delo, umivanje rok po končanem delu). 	•	naprave in pripomočki skladno z izpitnim gradivom.

MIKROBIOLOGIJA IN EPIDEMIOLOGIJA

   STORITEV	OPIS IN DIMENZIJE	TEHNOLOŠKE ZAHTEVE
(dovoljeni pripomočki)	
	   Kandidat:		
PRIPRAVA GOJIŠČ	•	zna pripraviti različna gojišča (navadni bujon, navadni agar, ...),	•	naprave in pripomočki skladno z izpitnim gradivom. 	
TEHNIKE ZASEJEVANJA RAZLIČNIH GOJIŠČ Z RAZLIČNIMI PRIPOMOČKI IN INKUBIRANJE GOJIŠČ	•	zna samostojno z uporabo različnih, primernih pripomočkov zasejati v tekoča gojišča v epruvetah, v trdna gojišča v petrijevkah z različnimi metodami zasejevanja po pravilu redčenja, z globinskim načinom zasejevanja, z razredčevanjem vzorca (kvantitativno), trdna gojišča v epruveti nalita kot poševni agar ali globoki agar, 
•	razloži in demonstrira različne načine inkubacije.	•	 naprave in pripomočki skladno z izpitnim gradivom.	
ODČITAVANJE REZULTATOV PREISKAV IN IDENTIFIKACIJ-SKI TESTI	•	pozna koagulazni bacitracinski, optohinski, oksidazni test, IMVC teste, fermentacijo različnih sladkorjev (glukoze, laktoze), testira dokaz encima ureaze in gibljivosti bakterij, 
•	zna samostojno pripraviti mikroskopski razmaz ali preparat in ga barvati po Gramu ali z metilenskim modrilom, 
•	zna samostojno mikroskopirati, 
•	zna pokazati dele svetlobnega mikroskopa, razložiti njihov pomen in opisati tehnike mikroskopiranja.	•	 naprave in pripomočki skladno z izpitnim gradivom.	
DOLOČANJE OBČUTLJIVOSTI BAKTERIJ ZA KEMOTERAPEVTIKE – DIFUZIJSKI ANTIBIOGRAM Z DISKI	•	pozna kemoterapevtike,
•	zna našteti in opisati različne metode za izvajanje antibiograma, 
•	zna pojasniti razvoj odpornosti mikroorganizmov na kemoterapevtike, 
•	zna izvesti difuzijski antibiogram z diski, 
•	zna odčitati difuzijski antibiogram z diski in ovrednotiti rezultate. 	•	naprave in pripomočki skladno z izpitnim gradivom.	
MIKROBIOLOŠKE PREISKAVE ŽIVIL	•	pozna zahteve in razloge za mikrobiološke preiskave teh vzorcev, pozna pomen kvantitativnih in kvalitativnih preiskav, 
•	pozna pomembne patogene bakterije, katere lahko povzročajo okužbe s hrano, zna s sterilno tehniko odvzemati vzorce v različno embalažo, skrbi za pravilno shranjevanje vzorca do preiskave, 
•	zna samostojno izvesti mikrobiološke preiskave različnih živil, 
•	pozna kriterije za oceno preiskav. 	•	naprave in pripomočki skladno z izpitnim gradivom.	
MIKROBIOLOŠKE PREISKAVE VODE	•	pozna različnost vzorcev vod in zahteve za preiskave, 
•	zna razložiti pomen ugotavljanja in vrednotenja indikatorjev fekalne kontaminacije pri pitnih vodah, 
•	zna izvesti mikrobiološke preiskave pitne, bazenske, odpadne vode, 
•	pozna kriterije za oceno preiskav. 	•	naprave in pripomočki skladno z izpitnim gradivom.	
MIKROBIOLOŠKE PREISKAVE PREDMETOV SPLOŠNE RABE	•	pozna zakonodajo s tega področja, 
•	ve, kaj so predmeti splošne rabe, 
•	zna samostojno izvesti mikrobiološko preiskavo kozmetičnega izdelka. 	•	naprave in pripomočki skladno z izpitnim gradivom.	
MIKROBIOLOŠKE PREISKAVE BRISOV NA SNAŽNOST	•	zna odvzemati vzorce brisov in odtisov površin v okolju, 
•	zna izvesti preiskavo brisa delovne površine in rok.	•	naprave in pripomočki skladno z izpitnim gradivom.	
MIKROBIOLOŠKE PREISKAVE DRUGIH VZORCEV OKOLJA	•	zna opisati pomen mikrobioloških preiskav vzorcev okolja in njihovo vrednotenje, 
•	zna izvesti vzorčenje in mikrobiološko preiskavo zraka.	•	 naprave in pripomočki skladno z izpitnim gradivom.	
SPOZNAVA AVTOIMUNSKIH BOLEZNI	•	zna opisati antistreptolizinski test (AST), C reaktivni protein (CRP) in revmatoidni faktor (RF).

	•	naprave in pripomočki skladno z izpitnim gradivom.	
POSREDNO DOKAZOVANJE VIRUSNIH POVZROČITELJEV BOLEZNI	•	pozna serološke metode, ki se jih uporablja v virologiji: inhibicijo hemaglutinacije (IHA), reakcijo vezanja komplementa (RVK), reakcijo nevtralizacije virusov (NT), imunsko elektronsko mikroskopijo (IEM), imunofluorescenčni test (IF), encimsko imunski test (ELISA), Paul Bunnellovo reakcijo (PB), Western blot test. 
	•	 naprave in pripomočki skladno z izpitnim gradivom.	

4	Načini in oblike izpeljave izpita

Oblika izpita za četrti predmet poklicne mature je:
•	storitev z zagovorom

Storitev z zagovorom se izpelje po projektni metodi dela.

5	Ocenjevanje

5.1	Načini in oblike ocenjevanja
Pri storitvi z zagovorom se bodo ocenjevala naslednja področja:

	področje ocenjevanja
	delež (%)	
1	načrtovanje – priprava na delo 	5	
2	izvedba	75	
3	zagovor	20	

5.2	Merila ocenjevanja
Dijak izvede storitev po točno določenem standardiziranem predpisu

področje ocenjevanja
	merila ocenjevanja	število točk	

1   načrtovanje – priprava na delo 	pisno načrtovanje preiskave
	2	
	priprava na delo - priprava delovnega mesta in/ali delovnega reagenta	3	
2  izvedba
 	- pravilna izvedba biokemične preiskave	23	
	- pravilna izvedba hematološke storitve	26	
	- pravilna izvedba mikrobiološke storitve 	20	
	pisno tolmačenje rezultata - sposobnost interpretiranja in argumentiranja	6	
3  zagovor	- povezava teoretičnega znanja s praktičnim delom 	
20	
	- ustno interpretiranje in argumentiranje storitve		
	- sklepanje		
          SKUPAJ	100 točk	

5.3	Predlog pretvorbe točk v oceno

ŠTEVILČNA OCENA	SKUPNO ŠTEVILO TOČK	
odlično (5)	90-100	
prav dobro (4)	79-89	
dobro (3)	68-78	
zadostno (2)	50-67	
nezadostno (1)	0-49 	

6	Primeri
Storitev iz predmeta Praktičen pouk je sestavljena iz treh predmetov: 
klinična kemija in biokemija, hematologija ter mikrobiologija in epidemiologija. 

6.1	Primer storitve

a.	Delovni preizkus: 

                               A.  Dokaz glukoze v urinu in določanje koncentracije glukoze v krvi z 
                                     glukozaoksidazno metodo - KKB
                               B.   Priprava krvnega razmaza, barvanje in diferenciranje - HEM
                               C.  Priprava razmaza in barvanje, zasejevanje kulture bakterij z 
                                     izolacijsko tehniko - MBE

6.2	Primer ocenjevanja

Merila ocenjevanja	Možno št. točk	Doseženo št. točk	

A	načrtovanje - priprava na delo	pravilna priprava delovnega reagenta in pravilna uporaba aparatur (fotometer)	1		

izvedba
	pravilen dokaz glukoze v urinu z Benedictovim reagentom in vrednotenje rezultata	2		
		pravilen dokaz glukoze z reagentnim trakom in vrednotenje rezultata	1		
		točnost izvedbe postopka določanja koncentracije glukoze v serumu z glukoza-oksidazno metodo	20		

B	

izvedba
	estetski izgled in uporabnost izdelanega krvnega razmaza	10		
		pravilnost barvanja krvnih razmazov po Pappenheimu vključno z izračunom količine uporabe reagentov glede na razredčitev – timsko delo	1		
		točnost diferenciranja obarvanih krvnih razmazov	15		
		pravilno pisno tolmačenje rezultata diferenciranja	2		

C	načrtovanje - priprava na delo	pravilen načrt dela	2		
		priprava materiala	2		
	
izvedba
	pravilna priprava razmaza in pravilno barvanje, estetski izgled razmaza in njegova uporabnost	10		
		pravilna izvedba postopka zasejevanja	10		
		pravilno pisno tolmačenje rezultata	4		

zagovor iz vseh treh storitev	- povezava teoretičnega znanja s praktičnim delom
- ustno interpretiranje in argumentiranje storitve
- sklepanje	
20		
Skupaj	100		

6.3	Primer storitve
b.	Delovni preizkus: 

                               A.  Dokaz hemoglobina v urinu in določanje koncentracije sečnine v 
                                     serumu - KKB                                     
                               B.   Merjenje številčne koncentracije levkocitov in eritrocitov v 
                                      hemocitometru - HEM
                               C.  Priprava razmaza in barvanje, difuzijski antibiogram z diski - MBE
 
6.4	Primer ocenjevanja
Merila ocenjevanja	Možno št. točk	Doseženo št. točk	

A	načrtovanje - priprava na delo	pravilna priprava delovnega reagenta in pravilna uporaba aparatur (fotometer)	1		

izvedba
	pravilen dokaz hemoglobina s klasično kemično reakcijo	2		
		pravilen dokaz hemoglobina z reagentnim trakom in vrednotenje rezultata	1		
		točnost izvedbe postopka določanja koncentracije sečnine v serumu	20		

B
	
izvedba
	točnost merjenja številčne koncentracije levkocitov	13		
		točnost merjenja številčne koncentracije eritrocitov	13		
		pravilno pisno tolmačenje rezultata	2		

C	načrtovanje - priprava na delo	pravilen načrt dela	2		
		priprava materiala	2		
	
izvedba
	pravilna priprava razmaza in pravilno barvanje, estetski izgled razmaza in njegova uporabnost	10		
		pravilna izvedba difuzijskega antibiograma z diski	10		
		pravilno pisno tolmačenje rezultata	4		

zagovor iz vseh treh storitev	- povezava teoretičnega znanja s praktičnim delom
- ustno interpretiranje in argumentiranje storitve
- sklepanje	
20		
Skupaj	100		

6.5	Primer storitve
c.	Delovni preizkus: 

                               A.  Dokaz metilketonov v urinu in določanje amoniaka v serumu - KKB                              
                               B.   Priprava krvnega razmaza in identifikacija krvnih celic pod 
                                      mikroskopom - HEM
                               C.  Priprava razmaza in barvanje, ugotavljanje prisotnosti 
                                     mikroorganizmov v okolju - MBE

6.6	Primer ocenjevanja
Merila ocenjevanja	Možno št. točk	Doseženo št. točk	

A	načrtovanje - priprava na delo	pravilna priprava delovnega reagenta in pravilna uporaba aparatur (fotometer)	1		

izvedba
	pravilen dokaz metilketonov s klasično kemično reakcijo	2		
		pravilen dokaz metilketonov z reagentnim trakom in vrednotenje rezultata	1		
		točnost izvedbe postopka določanja koncentracije amoniaka v serumu	20		

B	

izvedba
	pravilna priprava razmaza in pravilno barvanje, estetski izgled razmaza in njegova uporabnost	10		
		pravilno določitev krvnih celic pod mikroskopom	16		
		pravilno pisno tolmačenje morfoloških nepravilnosti krvnih celic	2		

C	načrtovanje - priprava na delo	pravilen načrt dela	2		
		priprava materiala	2		
	
izvedba
	pravilna priprava razmaza in pravilno barvanje, estetski izgled razmaza in njegova uporabnost	10		
		pravilno ugotavljanje prisotnosti mikroorganizmov v okolju                                     	10		
		pravilno pisno tolmačenje rezultata	4		

zagovor iz vseh treh storitev	- povezava teoretičnega znanja s praktičnim delom
- ustno interpretiranje in argumentiranje storitve
- sklepanje	
20		
Skupaj	100		

7	Prilagoditve za kandidate s posebnimi potrebami

Prilagoditve za kandidate s posebnimi potrebami so navedene v Maturitetnem izpitnem katalogu.